בדרך לעידן חדש בפתח תקוה: בישיבת המועצה הקרובה, שתערך ב-27 במאי, תובא לאישור תכנית פיילוט למתן הטבה לתושבי העיר הנושאים תעודת תושב כחוק שתאפשר חניה בחינם בחלק מהרחובות שמסומנים בכחול לבן.
על פי המסתמן, ההטבה תינתן לתושבי העיר שנושאים תעודת תושב כחוק, כשבמידה ותאושר בישיבת המועצה הקרובה שתיערך לקראת סוף החודש, יחל ההליך לתפוס תאוצה ולתיקונו בחוק העזר העירוני אל מול משרד הפנים.
לאחר שיאושר חוק העזר, ולאחר שיתקבל האישור המיוחל מועדת התנועה, יוצב שילוט בכל הרחובות המאושרים לחניה חינם לתושבי העיר. יש לציין כי ההטבה לא תכלול את הרחובות והחניות המאושרות לבעלי תו דייר וכן רחובות נוספים שהחניה בהם תישאר בעלות.
בר כוכבא, גולדנהירש, פרומקין, פרנקפוטר, הרצל (שפירא עד החצב), אהרונסון (וולפסון עד אחד העם) , אחד העם, סלנט (הרצל עד בלפור) , סמילנסקי ועוד. הרשימה המלאה לפניכם.
מדובר בתכנית שמביא לאישור המועצה ראש העירייה רמי גרינברג, כפי שהבטיח לפני הבחירות. יש לציין כי תכנית דומה אושרה בשנת 2013 בעת כהונתו של אורי אהד כראש עירייה בפועל, אולם היא בוטלה בקדנציה הקודמת. בכל מקרה, נראה כי תושבי פתח תקוה יקבלו אותה בשמחה לאור העובדה שלא יצטרכו להוציא כסף מכיסם עבור חניה בחלק מרחובות עירם כפי שקורה גם בערים אחרות.